**ကရင်နီပြည် အရပ်ဖက်လူမှုအသင်းအဖွဲ့များ၏ နိုင်ငံတကာမြစ်ချောင်းများနေ့အပေါ်**

**ထုတ်ပြန်ကြေငြာချက်**

နေ့စွဲ-၂၀၀၆ခုနှစ်၊ မတ်လ(၁၄)ရက်

ယခင်စစ်အစိုးရလက်ထက် ၂၀၁၀ခုနှစ်၊ဇန်န၀ါရီလတွင် တရုတ်နိုင်ငံ ဒါတန်းကုမ္ပဏီနှင့် အစိုးရတို့မှ ကရင်နီပြည်နယ်အတွင်း လျှပ်စစ်ဓါတ်အား ထုပ်လုပ်နိုင်မည့် ရေကာတာကြီး (၃)ခုကို တည်ဆောက်ရန် နားလည်မှု စာချွှန်လွှာ ရေးထိုးခဲ့ပါသည်။ ၎င်းတို့မှာ ကရင်နီပြည်နယ် ရွာသစ်ကျေးရွာ၏အထက် ဘောလခဲမြို့ နှင့် ၁၄ကီလိုမီတာ အကွာအဝေးတွင် ရှိသော သံလွင်မြစ်ပေါ်တွင် မီဂါဝပ် (၆၀၀) ထုပ်လုပ်နိုင်မည့် ရွာသစ်ရေကာတာ (နောက်ပိုင်းတွင် မီဂါဝပ် ၄၀၀၀ ထုတ်လုပ်ရန် လျာထား) နှင့် ပွန်ချောင်းတွင် (၁၃၀) မီဂါဝပ် ၊သဘက်ချောင်းတွင် (၁၁၀) မီဂါဝပ် စသည်တို့ဖြစ်သည်။ ဤစီမံကိန်းများသည် ဒေသခံပြည်သူလူထု များကို အသိပေးဆွေး နွေးတိုင်ပင်မှု တစ်စုံတစ်ရာ မရှိသည့်အပြင် ပွင့်လင်းမြင်သာမှုမရှိဘဲ ၄င်းတို့အစီအစဉ်အတိုင်း လုပ်ငန်းဆိုင်ရာတိုင်းတာမှုများ ပြုလုပ် ခဲ့သည်။ ဤစီမံကိန်းများ အကောင်အထည်ဖော်ခြင်းသည် လက်ရှိ တိုင်းရင်းသား လက်နက်ကိုင်အဖွဲ့အစည်းများနှင့် အစိုးရအကြား အကောင်အထည်ဖော်ဆောင်ရွက်လျက်ရှိသော ငြိမ်းချမ်းရေးဖြစ်စဉ် ကိုလည်း ထိခိုက်စေမည်ဖြစ်သည်။

ရေအားလျှပ်စစ်စီမံကိန်း အကောင်အထည်ဖော်မှုအပေါ် မိမိတို့ကရင်နီပြည်အတွင်းရှိ အရပ်ဖက်လူမှုအဖွဲ့အစည်းများမှ အောက်ပါအ တိုင်း သဘောထားထုတ်ပြန်လိုက်သည်။

၁။ ရေကာတာစီမံကိန်းလုပ်ဆောင်မည့် ပွန်ချောင်းရေအားလျှပ်စစ်စီမံကိန်း၏ နေရာသည် ဘောလခဲမြို့နယ်မှာ တည်ရှိပြီး ကရင်နီပြည်နယ်၏ အထင်ကရ သမိုင်းဝင်နေရာဖြစ်သော စော်ဘွားများ၏ဟော်နားစိုက်ရန် နေရာဒေသဖြစ်သည်။

၂။ ကရင်နီမျိုးနွယ်စုဝင်ဖြစ်သော ယင်းတလဲမျိုးနွယ်စု(လူဦးရေအနည်းငယ်သာကျန်ရှိသော) အဓိကနေထိုင်ရာဒေသဖြစ် သောကြောင့် ၄င်းတို့လူမျိုးများ၏ ရိုးရာယဉ်ကျေးမှု အမွေအနှစ်များပျောက်ကွယ် နိုင်ခြင်း။

၃။ ရေကတာ စီမံကိန်းအတွက် လုံခြုံရေးကိုအကြောင်းပြပြီး စစ်အင်အားတိုးချဲ့ချထားခြင်းများ၊ မလိုလားအပ်သော စစ်ရေးတင်း မာမှုများနှင့် လူ့အခွင့်အရေးချိုးဖောက်မှုများ ဖြစ်ပေါ်စေပြီး ငြိမ်းချမ်းရေးဖြစ်စဉ်ကိုလည်း အဟန့်အတား ဖြစ်စေသည်။

၎။ သံလွင်မြစ်ဝှမ်းသည် ငလျင်ပညာရှင်များ၏ ရှာဖွေတွေ့ရှိချက်အရ ကြီးမားသော ငလျင်ပြတ်ရွေ့ကြောပေါ်တွင် တည်ရှိ သောကြောင့် ရေကာတာတည်ဆောက်ခြင်းသည် များစွာအန္တရယ်ဖြစ်စေနိုင်သည်။

၅။ သံလွင်မြစ်၊ ပွန်ချောင်းနှင့် သဘက်ချောင်းများသည် ကရင်နီပြည်နယ်၏အဓိကအသက်သွေးကြောများဖြစ်သည့်အလျောက် သက်ရှိဇီဝမျိုးကွဲဂေဟစနစ်များတည်ရှိခြင်း၊ သစ်တောများ၊ စိုက်ပျိုးမြေများနှင့် ငါးဖမ်းခြင်းလုပ်ငန်းများတည်ရှိခြင်းကြောင့် ဒေသခံပြည် သူများအတွက် မရေမတွက်နိုင်အောင်အကျိုးဖြစ်ထွန်းပြီး မှီခိုအားထားရသော မြစ်ချောင်းများဖြစ်သည်။ အဆိုပါ မြစ်ချောင်းများကို ပိတ်ပြီး ရေကာတာများတည်ဆောက်မည်ဆိုပါက ဇီဝမျိုးကွဲ ဂေဟစနစ်များနှင့် သက်ရှိများ ထိခိုက်ပျက်စီးသွားစေပါသည်။

၆။ နေပြည်တော်အစိုးရအနေဖြင့် ပွင့်လင်းမြင်သာမှုမရှိဘဲ အကြီးစားရေအားလျပ်စစ်စီမံကိန်းဖော်ဆောင်ခြင်းသည် ကေအဲန်ပီပီ နှင့် အပစ်ခတ်ရပ်စဲရေးသဘောတူစာချုပ်အတွင်းတွင် ပါရှိသော ငြိမ်းချမ်းရေးဖော်ဆောင်နေစဉ်အတွင်း အကြီးစားစီမံကိန်းများကို အကောင်အထည်ဖေါ်ရာတွင် ပွင့်လင်းမြင်သာမှုရှိပြီး တာဝန်ယူမှုတာဝန်ခံမှုရှိကာ ဒေသခံပြည်သူများ၏ ဆုံးရှုံးနစ်နာမှုမရှိအောင် အာမခံချက်ရှိရမည် ဆိုသည့်အချက်ကို ချိုးဖောက်နေသည်ဖြစ်သည်။

၇။ ဖက်ဒရယ်ဒီမိုကရေစီစနစ်အောက်ရှိ တိုင်းရင်းသားများ၏ ကိုယ်ပိုင်ပြဌါန်းခွင့် အာမခံချက်မရှိမချင်းနှင့် တိုင်းရင်းသားပြသနာကို ဖြေရှင်းပေးနိုင်သည့် နိုင်ငံရေးဖြေရှင်းချက်မရှိမချင်း ဒေသခံလူထုကို ထိခိုက်နစ်နာမှုဖြစ်စေမည့် ရေကာတာစီမံကိန်းများအပါအ၀င် အကြီးစားစီမံကိန်းများအားလုံးကို ရပ်စဲထားရန် တောင်းဆိုသည်။

ကရင်နီဒေသခံပြည်သူများနှင့် အရပ်ဖက်လူထုအခြေပြုအဖွဲ့အစည်းများ

၁။ အနာဂတ်သံလွင်

၂။ကရင်နီပြည်တောင်သူသမ္မဂ

၃။ကရင်နီအမျိုးသမီးအစည်းအရုံး

၎။ လူငယ်အားမာန်( CYC)

၅။ ကယားပြည်နယ်လူငယ်ကွန်ယက်

၆။ ကယားပြည်နယ်ငြိမ်းချမ်းရေးစောင့်ကြည့်လေ့လာရေးကွန်ယက်

၇။ဥပဒေအိမ်( Law Home)

၈။ အမျိုးသမီးဘ၀လုံခြုံမှုဂေဟာ( Women Safe House)

၉။ ကယားပြည် လူ့အခွင့်အရေးနှင့် သဘာဝပတ်ဝန်းကျင် ဆောင်ရွက်မှု (KEAN)

၁၀။ ကရင်နီပြည်လူငယ်များသမဂ္ဂ္ဂ(UKSY)

၁၁။ ကယန်းမျိုးဆက်သစ်လူငယ်(KnGY)

၁၂။ ကရင်နီအမျိုးသားလူငယ်အစည်းအရုံး( KnYO)

၁၃။ ကယန်းအမျိုးသမီးအစည်းအရုံး ( KyWO

၁၄။ ကရင်နီအရပ်ဖက်လူမှုအသင်းအဖွဲ့ကွန်ယက်( KCSN)

၁၅။ ကရင်နီအမြဲစိမ်း ( KEG)

၁၆။ ကရင်နီလူမှုဖူလုံရေးနှင့် ဖွံ့ဖြိုးရေးပင်မ (KSWDC)

၁၇။ ကရင်နီ ကျောင်းဆရာ/မ များသမဂ္ဂ (KTU)

ဆက်သွယ်ရန်-

၁။ စစ်မုန်း ဖုန်း ၊ ၀၉ ၄၅၈၀၀ ၃၀၂ ၊ ၀၉ ၇၉၁၁ ၁၂ ၆၈၈ (မြန်မာ၊ အင်္ဂလိပ်)

၂။ နှင်းရီ ဖုန်း ၊ ၀၉ ၄၅၁ ၉၅ ၆၆၄၂ (မြန်မာ၊ ရှမ်း)

၃။ ကိုရယ် ဖုန်း ၊ ၀၉ ၇၈၉ ၅၁၉ ၄၅၈ ( မြန်မာ၊ကယား၊ အင်္ဂလိပ်)